Helle Vahersalu

Helle-Reet Vahersalu (ka Helle-Reet Vahersalu-Paris; sündinud 22. oktoobril 1939 Tapalhttp://www.ekabl.ee/id/vahersaluhelle) on eesti maalikunstnik.

Elulugu
Vahersalu on õppinud aastatel 1958–1961 Tartu Kunstikoolis ja seejärel Eesti Riiklikus Kunstiinstituudis, lõpetas selle 1967. aastal. Töötanud 1967. aastast Tartu Kunstikoolis ja aastatel 1991–1993 ka Tartu Ülikooli maaliosakonna õppejõuna. 

Looming
Vahersalu alustas kunstnikuteed 1970. aastate alguses loodusest inspireeritud abstraktsionistlike maalidega, mida pingestab vaba hoogne pintslilöök. Viljelenud ka akvarelli, portreed, natüürmorti.https://www.e-kunstisalong.ee/Helle-Reet_Vahersalu_1230
1970. ja 1980. aastatel oli Helle Vahersalu tuntud kui portretist, kes jäädvustas mitmeid toonaseid kultuuriinimesi.https://www.e-kunstisalong.ee/KANNUGA_Helle-Reet_Vahersalu_9125

Tema õpilaste seas on Sirje Petersen, Kalli Kalde, Tuuli Puhvel, Priit Pangsepp, Kristi Kongi, Merike Estna, Kerttu Lätt, Kadri Toom, Evelin Zolotko, Rauno Thomas Moss ja Katrin MaaskLilian Mosolainen
https://tartu.postimees.ee/6808768/helle-vahersalu-maalimine-ja-opetamine-taiendavad-teineteist.

2019. aastal ilmus tema loomingut tutvustav 232-leheküljeline eesti- ja ingliskeelne raamat "Helle Vahersalu. Lumi, rooste, värv".

Tema abikaasa oli maalikunstnik Jaan Paris (1927–2007).

Tunnustus
1999 – Ado Vabbe nimeline visuaalse kunsti aastapreemia
2015 – Valgetähe V klassi teenetemärk

 Viited 

 Välislingid 
 Helle Vahersalu: maalimine ja õpetamine täiendavad teineteist, Tartu Postimees, 24. oktoober 2019

Kategooria:Eesti maalikunstnikud
Kategooria:Tartu Kunstikooli õppejõud
Kategooria:Eesti Kunstiakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1939